Foto: Prezident matbuot xizmati Toshkent viloyati hokimligida Prezident Shavkat Mirziyoyev raisligida videoselektor yig‘ilishi bo‘lib o‘tmoqda. «Oltin voha» telegram kanali xabariga ko‘ra, viloyatda qishloq xo‘jaligini rivojlantirish, unumdor, suvli ekin maydonlaridan to‘g‘ri foydalanish masalalari tanqidiy tahlil qilinyapti. Davlat rahbari suv muammosiga to‘xtalgan. Yig‘ilishda qishloq xo‘jaligi masalalari bo‘yicha viloyat hokimining birinchi o‘rinbosari Rustam Xolmatov hisobot bergan. «Agar xalqimizga suv ham berolmasak, kabinetda o‘tirishga haqqimiz yo‘q...», - dedi Shavkat Mirziyoyev. Shuningdek, Prezident Toshkent viloyatidagi muhit haqida ham so‘z yuritdi. «Bir kunda 200 varaq kitob o‘qishimiz kerak. Afsus, buni unutib yuborganmiz. Poraxo‘rlar, o‘g‘rilar shakllangan. Mana Toshkent viloyati ma’naviyati. Bor muhit - shu. Bu - haqiqat», - deydi davlat rahbari.